Publication: Magyar Közlöny
Issue: MK-2009-17 (Year: 2009, Number: 17)
Era: 2004-2010
Section: látja el [25/1999. (VII. 7.) AB határozat, ABH 1999, 251,
Paragraph Index: 459

2. Az Alkotmánybíróság, miután megvizsgálta a kifogásban foglaltakat, az OVB iratait, az országos népszavazásra feltenni kívánt kérdés aláírásgyûjtõ íve mintapéldányának másolatát, megállapította, hogy az OVB támadott határozata törvényes, megalapozott. Az Alkotmánybíróság álláspontja szerint az egyértelmûség követelménye érvényesülésének egyik alapvetõ feltétele az, hogy a kérdés nyilvánvalóan, világosan olvasható legyen. A Ve. nem tiltja, hogy az aláírásgyûjtõ ív mintapéldányán kézírással szerepeljen a kérdés. Függetlenül azonban attól, hogy az aláírásgyûjtõ íven a kérdés kézírással vagy gépi írással szerepel, nem felel meg az egyértelmûség követelményének, ha a kérdés nem jól olvasható. A kérdés olvashatóságánál figyelemmel kell lenni az aláírásgyûjtés szokásos módjára is, arra, hogy az általában közterületen történik. Az ügyben benyújtott aláírásgyûjtõ ív mintapéldányának másolata alig olvasható, ezért nem felel meg az egyértelmûség követelményének.

Source: https://magyarkozlony.hu/hivatalos-lapok/ed99a3c2abc8d31417e197479dfda0ded00b2bc0/dokumentumok/c95612605f739b4c181555719be232dd5bc69c1c/letoltes